Archie Cochrane

Archibald Leman Cochrane (* 12. január 1909, Galashiels, Škótsko, Spojené kráľovstvo – † 18. jún 1988, Dorset) bol škótsky lekár-epidemiológ a priekopník medicíny založenej na dôkazoch (evidence-based medicine).

V rokoch 1932 až 1935 sa liečil u psychoanalytika Theodora Reika (Berlín, Viedeň a Den Haag). Medicínu začal študovať v roku 1934 na University College Hospital v Londýne. Štúdium prerušil v rokoch 1936 a 1937 kedy bojoval ako člen Interbrigád v Španielskej občianskej vojne. Štúdium ukončil 14. marca 1938. Počas druhej svetovej vojny slúžil od roku 1939 v Royal Army Medical Corps. V roku 1941 padol na Kréte do nemeckého zajatia a bol internovaný v Grécku a neskôr v Nemecku.

Po skončení vojny urobil štúdiu o pneumokonióze na waleských baníkoch a v rokoch 1947 – 1948 v USA o epidemiológii tuberkulózy.

Od uverejnenia svojej netradičnej knihy Effectiveness and Efficiency - Random Reflections on Health ServicesCochrane, A L: Effectiveness and Efficiency: Random Reflections on Health Services 2.Auflage, Nuffield Provincial Hospitals Trust,London 1989,ISBN 0-7279-0282-2 v roku 1972 je považovaný za otca medicíny založenej na dôkazoch.

 Referencie 

 Externé odkazy 
Interview 
Biografia 

 Zdroj 

Kategória:Škótski lekári
Kategória:Interbrigadisti